التلفازة ولاّ الطيليڤيزيون هي واحد لماكينة اللي تاتورّي الصوت و التصويرة ف دقّة وحدا، يا إما بلكحل و لبيض، ولاّ باللّوان. التلفازة خدات بلاصة كبيرة ف لعيشة د بنادم فالنص التاني د لقرن لعشرين، و كانت وسيلة مهمة باش تدوز فيها لخبار بالزربة. التلفازة كيدوزو فيها بزاف د لأنواع د لحوايج على حساب لقناة و لوقت، و تقدر تكون حاجة إخبارية، و لاّ ترفيهية بحال لأفلام و لا لموسيقا. أول تلفازة ف لعالم ختارعا الصكوطلاندي جون بيرد نهار 26 يناير 1926 و كانت خدّامة بلأشعة تحت لحمرا. تطوّرات بزاف التلفازة من داك لوقت و تزادو بزاف د لقنوات ف لعالم كلّو. أول قناة د التلفازة ف لمغريب تدارت وقت ليستيعمار لفرانساوي و بقات عام (من 28 فبراير 1954 ل 20 ماي 1955) و كان سميتها تيلما. أقدم قناة باقا خدّامة ف لمغريب هي قناة اللّولا، و اللي بدات 6 سنين مورا لإستقلال (ف 1962). قصة اختراع التلفاز بواسطة العالم “جون لوجي بيرد” - التقدم العلمي للنشر (2018) "تيلما" قصة أول قناة تلفزية في المغرب - أوال (2010)